गुरु हुनका गाय चराय रोॅ काम देनेॅ छेलै ।
 पास रोॅ गाँव सें भिक्षा मांगी केॅ लानै छेलै ।
 गुरु ! होकरा सेॅ निकाली केॅ दै छेलै ।
 होकरै सेॅ हौ संतुष्ट होय छेलै ।
 दुःख पीड़ा सहन करै रोॅ असीम शक्ति छेलै ।
 हौ सब्भे भिक्षा आपनें पास रखे छेलै ।
 गुरु रोॅ आदेश केॅ खुशी सें पालन करै छेलै ।
 अन्न रोॅ अभाव में तोरा स्वस्थ देखे छियौं ।
 वही अन्न सें हम्मेॅ आपनोॅ भोजन करै छियै ।
 दोसरोॅ भिक्षार्थी केॅ जीविका में बाधा होतै ।
 हौ कार्यो सें आपनोॅ आप केॅ वंचित करलकै ।
 अन्न रोॅ अभाव में तोंय की खाय छौ ।
 गाय रोॅ दूधपान करै छियै, बताय देलकै ।
 आबेॅ गुरु रोॅ बातोॅ पर संकोच करै छौ ।
 आबेॅ की पान करे छौ, स्वस्थ लागै छौ ।
 झाग सें आपनोॅ भूख मिटावै छियै ।
 तोरोॅ अपराध वाला है काम कईतेॅ ।
 गाय रोॅ पीछू-पीछू वनोॅ में घूमै छेलै ।
 विवश होय केॅ वनोॅ में भटकेॅ लागलै ।
 अंधा होय केॅ वनोॅ में भटकेॅ लागलै ।
 घुमतें हुवेॅ जलहीन कुआं में गिरी गेलै ।
 सब्भेॅ गाय बथानी पर डकरे लागलै ।
 भोजन बंद करी देलियै, वहीं सें रूठी गेलै ।
 "बेटा ! उपमन्यु तोहें कहाँ छैं" हाँक लगैलकै ।
 गुरु केॅ आश मनोॅ में जागलै ।
 पूछला पर आपनोॅ वृतांत बतैनें छेलै ।
 आपने आप में मर्माहत होय गेलै । 